A-benn nebeut e vo degouezhet ar vakañsourien war aodoù ar vro ha war vor. Labour vo evit an SNSM. Prest eo.  Pare da vont ! Prest eo an SNSM evit an hañv. Ar saveteerien yaouank da gentañ. A-benn nebeut e vint gwelet war vord ar mor. « 1200 neuñvier saveteer a gonter e-barzh an SNSM, 140 anezho e departamant Penn ar Bed. Ne z eont ket war vor. Karget e vezont da evezhiañ an aodoù gant an tiez-kêr. Lod anezho a zo tud yaouank, etre 20 ha 25 bloaz, war ar studi e Brest pe Roazhon. Stummet e vezont e-pad daou vloaz. Stajoù a zo e-pad ar vakañsoù evit deskiñ sikour an dud, pe mont war ur zodiac. » Ha goulenn a zo evit mont e-barzh an SNSM, hervez Gérard Daniellou eus SNSM Penn ar Bed. Prest eo ar re yaouank da risklañ o buhez evit saveteiñ hini o nesañ.  « Ne chellomp ket stummañ tout an dud. Bep bloaz e vez lezet lod anezho war vord an hent. Plijout a ra ar vicher dan dud yaouank rak paeet e vezont e-pad an hañv. Ha me gav din int tud gouest, kalonek, hag a youl vat. Ha merched a zo, kement hag a baotred a peu près ! Ober a reont an dra-se e-pad tri pe pevar bloaz. Ha da choude e vez gwelet lod anezho o tont da stummañ ar re all. »